Kamu bisa jelasin ke aku soal Elon Musk dalam bahasa jawa?

Elon Reeve Musk (/ˈiːlɒn ˈmʌsk/; lair 28 Juni 1971) ya iku panemu, wiraswasta, lan Insinyur saka Amérika-Kanada kang lair ing Afrika Kidul.

Dhèwèké pramakarsa, CEO, lan CTO ing SpaceX; pramakarsa, CEO, lan juru rancang produk Tesla Inc; pramakarsa lan CEO Neuralink; pramakarsa lan bos Solar City; bos OpenAl; pramakarsa Zip2; lan pramakarsa X.com, kang banjur dilebur karo Confinitylan dijenengi PayPal. Nganti sasi Mèi 2017, prakiran akèhé bandané Musk ya iku $15,2 milyar. Akèhé bandané iki ndadèkaké dhèwèké wong paling sugih nomer 80 sadonya. Ing Désèmber 2016, Musk dadi wong gedhé dhéwé wibawané nomer 21 sadonya miturut Dhaptaré Forbes Babagan Wong-wong Ingkang Paling Gedhé Wibawané Sadonya.

Musk nyatakaké yèn SolarCity, Tesla, lan SpaceX ditujokaké kanggo minangka kekarepané dhèwèké ngowahi donya lan kamanungsan. Pratèlane kekarepané Musk ya iku nyuda pamanasan global sarana nggawé lan nganggo ènergi kang lestari, sarta nyuda "resiko musnahing para manungsa" kanthi "nggawé urip ing planit-planit liya" sarana yasa jajahan ing planit Mars. Saliyané ngedegaké bisnis-bisnisé, dhèwèké uga duwé panemu nggawé sarana transportasi kilat aran Hyperloop, lan nggawé mesin jèt supersonik kang dijuluki jèt listrik Musk.